«Այսօրուան աւետարանը մեզ կը կոչէ ըլլալու անձեր որոնք կը նային խորը։ Մարդիկ որոնք գիտեն ընկալել եւ արժեւորել կեանքի նորութիւնները, որ Տէրը կը սերմանէ պատմութեան մէջ, եւ որոնք կ՛առաջնորդեն դէպի նոր երկինքներ ու նոր երկիր» ըսաւՍրբազան Քահանայապետը խորհրդածութեան աւարտին ու հայցեց Սուրբ Կոյս Մարիամի մայրական բարեխօսութիւնն ու հովանին։ Ան ապա Սուրբ Պետրոսի հրապարակին վրայ համախմբուած հաւատացեալներուն մասնակցութեամբ արտասանեց «Ողջ Լեր Թագուհի» Մարեմեան աղօթքը, որմէ ետք խօսքը ուղղելով հրապարակը համախմբուած ուխտաւորներուն, յիշեց թէ այսօր՝ Մատակասկարի մէջ, Երանելի կը հռչակուի ընտանիքի Հայր, աշխարհական Լուչանօ Պոթովազոան, որ «եղաւ Քրիստոսի վկայ, մինչեւ կեանքի հերոսական նուիրում» ըսաւ Քահանայապետը զայն ներկայացնելով որպէս եղբայրսիրութեան ու զօրեղ հաւատքի օրինակելի մարտիրոս։